డాక్టర్‌ రెడ్డీస్‌ లాభాల్లో 45% వృద్ధి
నవతెలంగాణ, వాణిజ్య విభాగం
ప్రముఖ ఔషధ ఉత్పత్తుల కంపెనీ డాక్టర్‌ రెడ్డీస్‌ లాబరేటరీస్‌ 2018 డిసెంబర్‌తో ముగిసిన త్రైమాసికంలో 45 శాతం వృద్ధితో రూ.485.20 కోట్ల నికర లాభాలను ప్రకటించింది. ఇంతక్రితం ఏడాది ఇదే త్రైమాసికంలో సంస్థ రూ.334.4 కోట్ల లాభాలను నమోదు చేసింది. డాక్టర్‌ రెడ్డీస్‌ శుక్రవారం 2018-19 అక్టోబర్‌ నుంచి డిసెంబర్‌తో ముగిసిన మూడో త్రైమాసికం (క్యూ3) ఫలితాలను వెల్లడించింది. ఈత్రైమాసికంలో కంపెనీ రెవెన్యూ 1 శాతం పెరిగి రూ.3,850 కోట్లకు చేరింది. తమ కంపెనీ మూడో త్రైమాసికంలో మెరుగైన ఫలితాలను నమోదు చేసిందని డాక్టర్‌ రెడ్డీస్‌ లాబరేటరీస్‌ సీఈవో, కో చైర్మెన్‌ జీవీ ప్రసాద్‌ పేర్కొన్నారు. కొత్త ఉత్పత్తుల ఆవిష్కరణ, నిర్వహణ విధానంలో మెరుగుదల లాభదాయకతకు దోహదం చేశాయన్నారు.
మీ స్నేహితులకు రికమెండ్ చెయ్యండి